Държавен вестник, бр. 10, 2019 г., стр. 29

БРОЙ  10	
Д Ъ Р Ж А В Е Н  В Е С Т Н И К 	
СТР.  29  
то като форма на провеждане на конкурс 
оценката на качествата на магистрата ще се 
основава единствено на показаните от него 
професионални умения в хода на професио-
налното му развитие. Конкурсните комисии 
се определят с оглед на конкурсната материя 
и доказаната професионална компетентност 
на членовете на комисиите, като по този 
начин се гарантира обективната преценка 
на качествата на участниците в конкурсите.
Новата уредба изисква регламентация на 
висящите към момента на публикуване на 
изменителния закон правоотношения. При 
спазване правилото на чл. 33 от Указ № 883 
от 1974 г. за прилагане на Закона за норма-
тивните актове това е направено с преходната 
разпоредба на § 210 от ЗИДЗСВ от 9.08.2016 г. 
Запазена е общата правна логика за такива 
случаи, като е определено, че започналите 
до влизането в сила на този закон конкурсни 
процедури за повишаване и преместване в 
органите на съдебната власт се довършват 
при досегашните условия и ред.
Освен създаването на нови правила във 
връзка с конкурсите за преместване и пови-
шаване с изменителния и допълващ закон 
е създадена нова разпоредба на чл. 193 от 
ЗСВ – новелата на ал. 6. Тя предвижда за 
първи път възможност на освободените 
длъжности в орган на съдебната власт да 
се назначават следващи по ред кандидати в 
конкурс за повишаване или за преместване 
след неговото приключване. Точно са фик-
сирани и материалноправните предпоставки 
за това: наличие на освободена длъжност; 
освобождаването да е в 9-месечен срок от 
приключване на предходната конкурсна про-
цедура; следващ по ред кандидат в конкурса 
за повишаване или за преместване; оценен 
с крайна оценка в конкурсната процедура 
не по-ниска от мн. добър 5.00; решение на 
съответната колегия на Висшия съдебен 
съвет за назначаване. 
Новата ал. 6 на чл. 193, ал. 6 от ЗСВ е 
оспорена като противоконституционна от 
петчленен състав на Върховния администра-
тивен съд. По оспорването Конституционни-
ят съд се е произнесъл с Решение № 12 от 
27.07.2018 г., постановено по к.д. № 1 от 2018 г. 
В мотивите на това решение е анализиран 
характерът на оспорената законова норма. 
Прието е, че нормата на чл. 193, ал. 6 от 
ЗСВ не може да бъде разглеждана и оценя-
вана по друг начин освен като своеобразно 
продължение на една легитимна конкурсна 
процедура, която е предназначена да осигури 
законов регламент в хипотезата на попълване 
на част от освободените в съответния орган 
на съдебната власт места, чрез нормиране-
то на изрични, конкретни правила. Става 
дума за предварително обявен и проведен 
конкурс по един предвидим, справедлив и 
еднакъв за всички участници в него начин. 
От анализа на законовата норма на чл. 193, 
ал. 6 от ЗСВ не може да се направи извод, 
че законодателят е уредил нова по вид кон-
курсна процедура. С тази норма е предвидена 
единствено нова материалноправна възмож-
ност в предвидените темпорални предели на 
текста – до девет месеца от приключване на 
предходната процедура, и при наличие на 
освободена длъжност в органа на съдебната 
власт. При наличие на предвидените в зако-
на предпоставки с решение на съответната 
колегия може да бъде назначен следващият 
по ред кандидат, участвал в приключилата 
процедура. Както е отбелязано в решени-
ето на Конституционния съд, тази правна 
възможност следва да се разглежда само в 
контекста на приключилата предходна про-
цедура, чието своеобразно продължение е 
назначаването на следващия по ред кандидат 
на освободена в нормативния срок длъжност. 
В същия смисъл е формирана и съдебна 
практика – Решение № 636 от 16.01.2018 г. по 
адм. дело № 11414 от 2017 г. на Върховния 
административен съд, четвърто отделение. 
В него също е тълкувана разпоредбата на 
чл. 193, ал. 6 ЗСВ и е посочено, че тя е свър-
зана с проведен вече конкурс и резултатите от 
него, като същевременно създава субективно 
материално право за некласирания участник. 
Съобразявайки мотивите на Конституци-
онния съд, както и правилото на § 210 от 
ПЗР на изменителния закон, че започналите 
до влизане в сила на този закон конкурсни 
процедури за повишаване и преместване в 
органите на съдебната власт задължително 
подлежат на довършване при досегашните 
условия и ред, съдът намира, че новата ал. 6 
на чл. 193 ще се прилага само за откритите 
(и приключили) конкурси след 9.08.2016 г., 
и то при наличието на всички задължител-
ни предпоставки, уредени в нея. От този 
момент възниква и материалното право на 
участниците в конкурса да бъдат преместени 
или повишени. 
В противоречие с така извършеното тъл-
куване на закона оспорената норма на § 6 
от ПЗР на Наредба № 1 от 2017 г., издадена 
от ВСС, неправомерно разширява приложе-
нието на чл. 193, ал. 6 ЗСВ, като му прида-
ва обратно действие – дава възможност за 
прилагането на чл. 43 от Наредба № 1 за 
всички процедури, които са приключили 
по досегашния ред, а не само за тези, които 
са започнали след приемането на чл. 193, 
ал. 6 от ЗСВ – 9.08.2016 г. В този смисъл тя 
противоречи на § 210 от ПЗР от ЗИДЗСВ. 
Като подзаконов акт по прилагане на ЗСВ 
разпоредбата на § 6 не може да допълва 
или изменя законова разпоредба, за при-